Astăzi, vremea se va răci accentuat în sudul și sud-estul țării, iar în rest valorile termice vor fi comparabile cu cele din intervalul precedent, astfel încât temperaturile în toate regiunile vor fi mai mici și se vor încadra între 6 și 16 grade.
Va ploua în jumatatea de sud-est și pe arii restrânse în rest, iar izolat în Transilvania și nordul Dobrogei vor fi posibile și precipitații sub formă de lapoviță și ninsoare.
Vântul va avea intensificări în Dobrogea, estul Munteniei, sud-estul Moldovei, vestul și sudul Olteniei, precum și în sudul Transilvaniei vor fi viteze în general de 55…65 km/h.
În București, vremea se va răci accentuat față de ziua precedentă, astfel că temperatura maximă va fi de 10…11 grade. Pe parcursul zilei, temporar va mai ploua și vor fi intensificări ale vântului (rafale de 35…45 km/h).
La munte, cerul va avea înnorări și îndeosebi în cursul zilei vor fi precipitații, mai ales sub formă de aversă, predominant sub formă de ninsoare.
Vântul va prezenta intensificări în zona înaltă (în general la peste 1700 m), cu rafale de 80…90 km/h, unde va viscoli ninsoarea și va determina scăderea vizibilității. Valorile de temperatură vor fi comparabile cu cele din intervalul precedent, exceptând masivele sudice, unde vor fi mai coborâte.